Baden-Württemberg

**Baden-Württemberg** sī Tek-kok se-lâm-pō͘ ê chi̍t-ê liân-pang-chiu, siú-hú sī Stuttgart, jîn-kháu tāi-iok ū 1110 bān lâng, sī Tek-kok tē 3 tōa--ê. Baden-Württemberg chú-iàu ê siâⁿ-chhī ū Freiburg, Heidelberg, Heilbronn, Pforzheim, Reutlingen, Tübingen, kap Ulm.

Le̍k-sú siōng, Baden-Württemberg sī iû Baden, Phó͘-ló͘-se ê Hohenzollern, kap Württemberg che saⁿ ê tē-hng cho͘-sêng--ê. 1952 nî 4 goe̍h, Sai-tekSòng ê Württemberg-Baden, Lâm Baden, kap Württemberg-Hohenzollern saⁿ ê chiu ha̍p-pèng chò Baden-Württemberg. Che 3 ê chiu sī Jī-chiàn liáu-āu Tông-bêng-kok àn-chiàu in ê chiàm-niá-khu tùi thoân-thóng-siōng ê Baden kap Württemberg chhòng-siat--chhut-lâi--ê.

Baden-Württemberg ê keng-chè chin hó, khah chhut-miâ ê sán-gia̍p ū khì-chhia chè-chō, tiān-ki kang-têng, ki-hāi kang-têng kap ho̍k-bū-gia̍p téng-téng. I ê khu-he̍k chóng seng-sán (GRP) tī Tek-kok pâi tē 3 miâ. Tek-kok ū bē-chió tōa kong-si ê chóng-pō͘ siat tī Baden-Württemberg, pau-hâm Bián-juh chi̍p-thoân, Schwarz chi̍p-thoân, Porsche, Bosch and SAP.

## Le̍k-sú
Kong-goân 100 nî, Lô-má Tè-kok ji̍p-chhim Württemberg, tī i ê pak-hong kiong-kài khí chi̍t tó͘ limes. Kong-goân 3 sè-kí, Alemanni lâng ap-pek Lô-má-lâng, hō͘ in thòe-siú kàu Rhein Hô kah Donau Hô sai-pêng. Kong-goân 496 nî,  Cloves 1-sè sut-léng Frank lâng phah-pāi Alemanni lâng.

Āu-lâi Sîn-sèng Lô-má Tè-kok kiàn-li̍p. Tòa tiám chit-tah ê ki-bîn lóng sī sìn Lô-má Thian-chú-kàu, it-ti̍t kàu Chong-kàu Kái-kek khai-sí éng-hióng tio̍h Tek-kok pak-pō͘  liáu-āu mā sī án-ne.

Jî-chhú tāi-chiàn kiat-sok āu, Tông-bêng-kok tī hiān-chhú-sî ê Baden-Württemberg tē-khu kiàn-li̍p 3 ê chiu: Württemberg-Hohenzollern, Baden, kah Württemberg-Baden. Baden kah Württemberg-Hohenzollern sī hō͘ Hoat-kok chiàm-niá, ah Württemberg-Baden sī hō͘ Bí-kok chiàm-niá. 1949 nî, che 3--ê lóng sī To̍k-it Liân-pang Kiōng-hô-kok ê chhòng-sí sêng-oân-kok, *Tek-kok Hiàn-hoat* tē 118  tiâu ū kui-tēng ka-bêng ê têng-sū. 1951 nî 12 goe̍h chhe-9 日，Württemberg-Hohenzollern, Baden, kah Württemberg-Baden thong-kòe kong-tâu, tông-ì ha̍p-pèng. 1952 nî 4 goe̍h 25, Baden-Württemberg chèng-sek chiâⁿ-chò Sai-tek ê chi̍t ê chiu.

## Tē-lí

## Chèng-hú

### Hêng-chèng-khu
Baden-Württemberg ū hun 35 ê **kūn** (Tek-gí: *Landkreis*) kap 9 ê to̍k-li̍p siâⁿ-chhī (Tek-gí: *Stadtkreis*), chit nn̄g chióng lóng sio̍k-tī Freiburg, Karlsruhe, Stuttgart, kah Tübingen 4 ê hêng-chèng koán-khu (Tek-gí: *Regierungsbezirk*) chi-hā.
[縮圖|[Stuttgart chhī-lāi ê Schlossplatz]]
[縮圖|[Karlsruhe]]
[縮圖|[Heidelberg kah Neckar Hô]]
[縮圖|[Freiburg im Breisgau|Freiburg, Freiburg Minster]]
[縮圖|[Mannheim]]
[縮圖|[Ulm kah chin chhut-miâ ê Ulm minster, i sī sè-kài siōng koân ê kàu-tn̂g]]
[縮圖|[Tübingen]]
[縮圖|[Baden-Baden]]

461x461像素

Tē-tô͘

### Chòe-kīn soán-kí kiat-kó

## Keng-chè

## Kau-thong

### Kong-lō͘

* A 5 (ùi Basel keng Karlsruhe kàu Weinheim, koh ē kàu Frankfurt am Main
* A 81 (ùi Singen am Hohentwiel keng Stuttgart koh ē kàu  Würzburg).
* A 7 (Ulm — Ellwangen)
* A 6 (von Saarbrücken kommend über Mannheim und Heilbronn nach Crailsheim und weiter Richtung Nürnberg)
* A 8 (von Karlsruhe über Stuttgart nach Ulm und weiter Richtung München)

### Thih-lō͘
DB Netz AG tī Baden-Württemberg ê thih-lō͘ lō͘-bāng ū 3,400 kong-lí tn̂g, ta̍k-kang ē cháu 6,500 pang chhia.

### Hâng-ūn
Rhein Hô kàu Basel ûi-chí, Neckar Hô kàu Plochingen ûi-chí, lóng sī liân-pang chúi-lō͘ (Tek-gí: *Bundeswasserstraßen*). Neckar Hô kah Rhein Hô ê kap-káng sī Mannheim Káng, i mā sī Au-chiu lāi-lio̍k chi̍t ê tiōng-iàu ê hô-káng. Kî-thaⁿ ê tōa-káng koh ū Karlsruhe Káng (Au-chiu lāi-lio̍k siōng tōa ê chio̍h-iû káng), Heilbronn Káng, kah Kehl Káng. 

### Khong-ūn
Baden-Württemberg ū 4 ê bîn-iōng ki-tiûⁿ. 

## Bûn-hòa

### Gí-giân
Thong-hêng gí-giân sī piau-chún Tek-gí, pún-thó͘ ê hong-giân ū Alemann-gí, che pau-hâm Schwäbisch, Niederalemannisch, Hochalemannisch).
縮圖|Baden-Württemburg hù-kīn ê hong-giân tē-tô͘. Chhíⁿ-sek--ê sī Schwäbisch.

## Kàu-io̍k
Baden-Württemberg ū chi̍t-kóa Tek-kok le̍k-sú siōng kú, miâ-siaⁿ siōng hó ê tāi-ha̍k, phì-lūn-kóng Heidelberg Tāi-ha̍k (1386 nî chhòng-hāu, sī hiān-tāi Tek-kok kèng-lāi siōng lāu--ê), Freiburg Tāi-ha̍k (1457 nî) kah Tübingen Tāi-ha̍k (1477 nî). Tek-kok 11 keng “iu-siù tāi-ha̍k” tang-tiong, Baden-Württemberg tō ū 3 keng (Heidelberg, Tübingen kah Konstanz, í-chêng ū Freiburg kah  Karlsruhe).


Lūi-pia̍t:Tek-kok ê liân-pang-chiu